b'\n_START_ARTICLE_\nLo\xc5\xa1imo automatas\n_START_PARAGRAPH_\nLo\xc5\xa1imo automatas (angl. slot machine)\xc2\xa0\xe2\x80\x93 elektroninis prietaisas, sukurtas ir pagamintas lo\xc5\xa1imo tikslais, kur\xc4\xaf naudojant, atsitiktinai laimimi arba pralaimimi pinigai. Lo\xc5\xa1imo automatai literat\xc5\xabroje dar vadinami \xe2\x80\x9evienarankiais banditais\xe2\x80\x9c d\xc4\x97l to, kad gali palikti lo\xc5\xa1\xc4\x97j\xc4\x85 be pinig\xc5\xb3, o anks\xc4\x8diau buvo valdomi prie automato pritvirtinta svirtimi._NEWLINE_Daugelis moderni\xc5\xb3 kompiuterini\xc5\xb3 lo\xc5\xa1imo automat\xc5\xb3 leid\xc5\xbeia imituoti kitus azartinius \xc5\xbeaidimus ar televizijos \xc5\xbeaidimus su i\xc5\xa1lo\xc5\xa1imais, pavyzd\xc5\xbeiui, poker\xc4\xaf, rulet\xc4\x99, laim\xc4\x97s rat\xc4\x85, loterij\xc4\x85 ir pan., taip pat yra ir originali\xc5\xb3, specialiai kompiuteriniams lo\xc5\xa1imo automatams sukurt\xc5\xb3 \xc5\xbeaidim\xc5\xb3._NEWLINE_Senesnio tipo fizi\xc5\xa1kai ap\xc4\x8diuopiamuose lo\xc5\xa1im\xc5\xb3 automatuose kiekvienas \xc4\xafmanomas simbolis yra paeiliui i\xc5\xa1graviruotas ant automato cilindro grioveli\xc5\xb3, tod\xc4\x97l \xc5\xa1ansai i\xc5\xa1sukti bet kur\xc4\xaf simbol\xc4\xaf yra vienodi.\n_START_SECTION_\nKaip veikia internetinis lo\xc5\xa1im\xc5\xb3 automatas\n_START_PARAGRAPH_\nInternetiniuose lo\xc5\xa1im\xc5\xb3 automatuose yra \xc4\xafdiegtas atsitiktini\xc5\xb3 numeri\xc5\xb3 generatorius (angl. RNG) algoritmas, kuris u\xc5\xbetikrina, kad kiekvienas lo\xc5\xa1im\xc5\xb3 automato sukimas yra nenusp\xc4\x97jamas ir visi\xc5\xa1kai s\xc4\x85\xc5\xbeiningas. _NEWLINE_Internetiniai lo\xc5\xa1im\xc5\xb3 automatai savo \xc5\xbeaid\xc4\x97jus informuoja apie gr\xc4\x85\xc5\xbeos \xc5\xbeaid\xc4\x97jui rodikl\xc4\xaf (angl. RTP), kuris parodo kiek lo\xc5\xa1\xc4\x97jas gali laim\xc4\x97ti teorin\xc4\x97je \xc5\xbeaidimo sesijoje._NEWLINE_Moderniosios \xc5\xa1i\xc5\xb3 dien\xc5\xb3 technologijos leid\xc5\xbeia \xc4\xaf internetinius lo\xc5\xa1im\xc5\xb3 automatus integruoti papildomas funkcijas. \xc4\x8cia gali rasti 3D grafikas, \xc4\xafvairias dainas, licencijuotus film\xc5\xb3 garso takelius, TV laid\xc5\xb3 i\xc5\xa1traukas, muzikines grupes ir daug kit\xc5\xb3._NEWLINE_Lo\xc5\xa1im\xc5\xb3 automatuose galima laim\xc4\x97ti papildomus prizus, jeigu bus i\xc5\xa1suktos lo\xc5\xa1im\xc5\xb3 namuose nurodytos kombinacijos.\n_START_SECTION_\nPopuliariausi lo\xc5\xa1im\xc5\xb3 automatai\n_START_PARAGRAPH_\nDaugeliui \xc5\xbeaid\xc4\x97j\xc5\xb3 potraukis \xc5\xbeaisti koreliuojasi su siekiamo laim\xc4\x97ti prizo dyd\xc5\xbeiu. Vien d\xc4\x97l to yra populiariausi did\xc5\xbeiausio laim\xc4\x97jimo \xc5\xbeaidimai (angl. jackpot). Laim\xc4\x97jimai gali b\xc5\xabti kintantys, kai \xc5\xbeaid\xc4\x97jai \xc4\xafne\xc5\xa1a pinigus \xc4\xaf prizin\xc4\xaf fond\xc4\x85, arba nustatyto dyd\xc5\xbeio. Prizin\xc4\xaf fond\xc4\x85 gali laim\xc4\x97ti atsitiktinai teising\xc4\x85 kombinacij\xc4\x85 i\xc5\xa1suk\xc4\x99s \xc5\xbeaid\xc4\x97jas. _NEWLINE_Populiariausi internetini\xc5\xb3 lo\xc5\xa1im\xc5\xb3 automatai yra Starburst, Age of the Gods, Wheel of Fortune, Deal or No Deal, Monopoly ir kiti.'